รัฐฮาวาย
รัฐฮาวาย(มลรัฐฮาวาย) (, , ภาษาฮาวาย: Hawaii) เป็นรัฐในสหรัฐอเมริกาตั้งอยู่ในหมู่เกาะฮาวายในมหาสมุทรแปซิฟิก ฮาวายได้รวมเข้ากับสหรัฐอเมริกาเป็นลำดับสุดท้ายคือลำดับที่ 50 ในวันที่ 21 สิงหาคม พ.ศ. 2502 (ค.ศ. 1959) โดยฮาวายตั้งห่างจากชายฝั่งสหรัฐอเมริกาประมาณ 3,700 กม. (2,300 ไมล์) แต่เดิมฮาวายถูกเรียกว่า "หมู่เกาะแซนด์วิช" (Sandwich Islands) ตั้งโดย เจมส์ คุก เมื่อล่องเรือมาพบเกาะในปี พ.ศ. 2321 (ค.ศ. 1778)
นีเฮา
นีเฮา (Niʻihau หรือ Niihau) เป็นเกาะที่ใหญ่ที่สุดอันดับ 7 ในบรรดาเกาะที่มีผู้อยู่อาศัยของหมู่เกาะฮาวาย ในรัฐฮาวาย สหรัฐอเมริกา มีพื้นที่ 69.5 ตร.ไมล์ (180 ตร.กม.) เกาะนีเฮาตั้งอยู่ทางทิศตะวันตกเฉียงใต้ของเกาะคาไว ราว 17.5 ไมล์ (28.2 กม.)